FLOW - Vuurwerktotaal Vos Vuurwerk
AANBIEDINGEN OP=OP Kartonvoordeel! Kilo Knallers Waaiercakes 500 Grammers Cakes Cakeboxen Connected Flowerbeds Pijlpakketten Knalvuurwerk
Brocade Crown Chrysantium Crackling Crown Mine Peony Stars Strobe Willow Coconut Glitter Palm Pearls Tail Time rain Ti-Salute Dahlia Tip Fluit Brocade Spinner Whistling Crossette Flower Crown Falling Leaves Ghost Spider Bekendes se troues | SARIE
FOTO Hanri Human	28 Desember 2016
Bekendes se troues	deur SARIE.com-span
In 2016 het talle Afrikaanse bekendes ewige trou aan mekaar beloof. Sprokiestroues is die land oor gevier saam met vriende en familie. Bruide beeldskoon in die rok van hul drome, die bruidegom wat opgewonde wag. Liefde vasgevang in ’n oomblik. Ons kyk terug en deel foto’s van troues wat vanjaar ons harte gesteel het.
1. Aktrise Rolanda Marais en regisseur Jozua Malherbe
Verlief op die lang pad Kaap toe, verloof op ’n koppie in die Karoo, en getroud op ’n snikhete dag in die Overberg. Spontaan en ongekunsteld. Voorste aktrise Rolanda Marais en die bekroonde regisseur Jozua Malherbe sou dit nie anders wou hê nie. Hy sê sy sien die wêreld anders; deur haar hart. Sy sê sy wil oud word saam met hom; hom elke dag leer ken.
Kyk die troufoto’s hier.
FOTO Shanna Jones
2. Aktrise Andrea Streso en Hoffman van Zyl
Op Ceres, in die hartjie van die Wes-Kaap, het die voormalige 7de Laan-aktrise Andrea Streso met Hoffman van Zyl getrou. Die geleentheid by Olive Rock is deur 100 gaste bygewoon, onder andere twee lede van haar 7de Laan-familie, Hildegardt Whites (Bonita) en Corné Crous (Kim).
FOTO: Schantél Merwé
3. Aktrise Roeline Daneel en Werner Lotz
Roeline Daneel en haar argitek-verloofde, Werner Lotz, het ewige trou aan mekaar beloof voor 120 gaste. Die feestelike bruilof was op Roodezand, ’n vrugteplaas net buite Tulbagh.
4. Springbok Pieter-Steph en Willemien du Toit
Hy was in graad 7 en sy was in graad 8 in die Hoërskool Swartland op Malmesbury toe hulle die eerste keer van mekaar bewus geword het. Destyds was hulle net goeie vriende, tot hulle mekaar in 2012 weer raakgeloop het. Hy het in Durban rugby gespeel en sy was student op Stellenbosch, en die afstand het maar gelol.
Maar hulle was vir mekaar bedoel en in Desember 2014 het hy haar op sy knieë op Hermanus se strand gevra om met hom te trou.
Springbok Pieter-Steph du Toit en sy vrou, Willemien, op hul sprokiesdag.FOTO Wil Punt van Peartree
5. Springbok Jan Serfontein en Lani Serfontein
Op laerskool was hy al bewus van die langbeen-blondine met haar groenblou oë op die tennisbaan. Maar dit was eers in matriek, ná ’n melkskommel-date met Lani Scholtz, dat die Bok-senter en Blou Bul Jan Serfontein sy skaamheid in die sak gesteek en haar amptelik sy meisie gemaak het.
FOTO Kristi Agier
6. Aktrise Christel van den Bergh en JP van der Merwe
Vir die afgelope paar maande kuier die Afrikaanse aktrise Christel van den Bergh weeksaande in TV-kykers se huise. In die kykNET-sepie Getroud met Rugby speel sy die rol van die ambisieuse Renate Greeff, wat getroud is met die Stryders-rugbyspeler Simon (David Louw). Maar op 8 Oktober het Christel haar eie sprokiestroue gehou.
FOTO James Strack van A Wedding Lifestyle
7. 7de Laan se Carina Nel en Deon Nagel
7de Laan-kykers ken die pragtige Carina Nel in die rol van jong dr. Alexa Welman. Vanjaar het sy nog ’n rol aangepak, dié van getroude vrou.
SKERMGREEP Fascinaton Pictures
8. Protea-ster Quinton en Sascha de Kock
Op die mooie Mauritius het die Protea-krieketster Quinton de Kock in September met sy meisie van vier jaar, Sasha Hurly, getrou.
Kyk die foto’s hier.
FOTO Mightyfine Productions
9. TV-persoonlikheid Eloise Cupido en Chris Wilkinson
Eloise Cupido het haar ridder op ’n vliegtuig ontmoet. Dié toevallige ontmoeting het gelei tot ’n verhouding, en op 4 Junie vanjaar het hulle die groot stap geneem en ewige trou aan mekaar beloof.
Lees die storie hier.
FOTO Gideon van Zyl
10. Laudo Liebenberg en Cara Bastiaanse
Met sy diep stem bekoor Laudo Liebenberg sedert 2007 gehore as hoofsanger van aKING. En op 1 Oktober het hy en Cara Bastiaanse voor familie en vriende op Snyderskloof in die Karoo getrou.
FOTO Juan Voges
11. Aktrise Nadia Beukes en David de Villiers
Een van Suid-Afrika se gunsteling-aktrises, Nadia Beukes, het op 10 September met die projekbestuurder David de Villiers getrou op Wakkerstroom in Mpumalanga.
Kyk die mooi troue hier.
FOTO Hanri Human
Paartjie neem hul troufoto’s weer – 40 jaar later